Diari Oficial de la Generalitat Valenciana


Sumari del DOGV 9765, del 12-01-2024 (2023/13484)

RESOLUCIÓ de 27 de desembre de 2023, del director general de Relacions amb les Corts, de la Presidència de la Generalitat, per la qual es publica el conveni d'encàrrec de gestió pel qual l'Agència Valenciana de Seguretat i Resposta a les Emergències encarrega a l'Ajuntament de Chiva l'activitat d'instrucció policial en els cursos d'accés a les diverses escales i categories de Policia Local que organitza l'IVASPE.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9765

Data del DOGV
:   12-01-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/13457


Data del document
:   27-12-2023

Organisme emissor
:   Presidència de la Generalitat

Tipus de document
:   Resolució

RESOLUCIÓ de 27 de desembre de 2023, del director general de Relacions amb les Corts, de la Presidència de la Generalitat, per la qual es publica el conveni d'encàrrec de gestió pel qual l'Agència Valenciana de Seguretat i Resposta a les Emergències encarrega a l'Ajuntament de Chiva l'activitat d'instrucció policial en els cursos d'accés a les diverses escales i categories de Policia Local que organitza l'IVASPE. [2023/13435]  
  
La Generalitat Valenciana, a través de l'Agència Valenciana de Seguretat i Resposta a les Emergències, i l'Ajuntament de Chiva han subscrit, prèvia tramitació reglamentària, els dies 14 i 13 de desembre de 2023, respectivament, el conveni d'encàrrec de gestió per a l'activitat d'instrucció policial en els cursos d'accés a les diverses escales i categories de la Policia Local que organitza l'IVASPE, per la qual cosa, de conformitat amb el que es preveu en l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de convenis de la Generalitat, amb data 27 desembre de 2023 i número 1202/2023, procedix la publicació en el Diari Oficial de la Generalitat Valenciana d'este conveni, que figura annex a esta resolució.  
  
  
València, 27 de desembre de 2023.- El director general de Relacions amb les Corts: Jorge Bellver Casaña.  
  
  
Conveni d'encàrrec de gestió, pel qual l'Agència Valenciana de Seguretat i Resposta a les Emergències encarrega a l'Ajuntament de Chiva l'activitat d'instrucció policial en els cursos d'accés a les diverses escales i categories de la Policia Local organitzats per l'IVASPE  
  
  
Reunits  
D'una part, Elisa María Núñez Sánchez, consellera de Justícia i Interior de la Generalitat, nomenada pel Decret 11/2023, de 19 de juliol, del president de la Generalitat, pel qual nomena les persones titulars de les vicepresidències i de les conselleries amb les competències que els atribuïx el Decret 10/2023, de 19 de juliol, del president de la Generalitat, pel qual es determinen el nombre i la denominació de les conselleries, i les seues atribucions, que actua en qualitat de presidenta de l'Agència Valenciana de Seguretat i Resposta a les Emergències (d'ara en avant AVSRE), en nom i representació d'esta, d'acord amb el que establixen els articles 6.1.a) i 11.1.b) de la Llei 4/2017, de 3 de febrer, de la Generalitat, per la qual es crea l'AVSRE, en conferir a la persona titular de la Presidència de l'AVSRE la signatura de convenis en matèries que siguen competència de l'Agència, la qual es troba autoritzada a estos efectes per l'Acord del Consell de data 3 de novembre de 2023.  
  
D'una altra part, l'Ajuntament de Chiva (d'ara en avant Ajuntament), amb NIF A8122196H, i en el seu nom i representació, Amparo Fort Sánchez, alcaldessa-presidenta de l'Ajuntament de Chiva, d'acord amb les atribucions que li conferix la normativa vigent i per la proclamació realitzada en la sessió extraordinària de l'Ajuntament en Ple de data 17 de juny de 2023.  
Les parts intervenen en la representació i amb les facultats que els seus respectius càrrecs els conferixen, i es reconeixen mútuament capacitat i legitimació necessària en dret per a atorgar i signar este conveni, i en virtut d'això;  
  
Exposen  
  
Primer. L'article 3.2.b) de la Llei 4/2017, de 3 de febrer, per la qual es crea l'AVSRE, establix com un dels objectius d'esta agència la direcció i la gestió de les polítiques relacionades amb la formació i la selecció de policies locals, si bé el Decret 122/2017, de 15 de setembre, del Consell, pel qual s'aprova el Reglament orgànic i funcional de l'AVSRE, en l'article 19, atribuïx a l'Institut Valencià de Seguretat Pública i Emergències (d'ara en avant IVASPE), com a òrgan adscrit a esta, les competències en matèria d'investigació, formació i perfeccionament professional, entre d'altres, de les policies locals.  
  
Per la seua banda, la Llei 17/2017, de 13 de desembre, de coordinació de policies locals de la Comunitat Valenciana, en l'article 41, disposa que per a adquirir la condició de funcionari de carrera en els respectius cossos de la Policia Local de la Comunitat Valenciana s'ha de superar el curs selectiu preceptiu de formació a realitzar en l'IVASPE. En conseqüència, els aspirants, després de superar les fases d'oposició o concurs oposició convocades per les diverses corporacions locals, han de realitzar el curs esmentat que se'n deriva, i culminen en l'IVASPE els processos selectius iniciats pels municipis.  
  
Segon. El Decret 179/2021, de 5 de novembre, del Consell, d'establiment de les bases i els criteris generals per a la selecció, la promoció i la mobilitat en els cossos de la Policia Local de la Comunitat Valenciana, en l'article 9.7, establix que per a la realització del curs selectiu esmentat es comptarà amb el personal instructor que exercix la condició de personal docent col·laborador de l'IVASPE. En este context, i amb la pretensió d'establir un pla de transferència de coneixement, és necessari que este personal instructor tinga la condició de policia, a fi que puguen transferir els seus coneixements, experiències, destreses i capacitats a l'alumnat participant en els cursos, i convertir-se així en un referent, perquè seran els encarregats de l'observació directa i l'avaluació actitudinal d'estos, així com de la impartició de l'especialitat d'instrucció policial al llarg dels cursos.  
  
Tercer. No obstant això, en l'actualitat, la Comunitat Valenciana no compta amb un cos de Policia Autonòmica els efectius del qual puguen exercir les labors d'instrucció policial; per això, adduint raons d'eficàcia, i com que no hi ha els mitjans tècnics ni personals idonis per a acomplir-les, l'AVSRE considera convenient conferir a l'Ajuntament, pel fet d'haver mostrat el seu interés a adherir-se al que s'estipula en el conveni marc de col·laboració, subscrit l'11 d'octubre de 2023, entre l'AVSRE i la Federació Valenciana de Municipis i Províncies (d'ara en avant FVMP), un encàrrec de gestió dels que es regulen en l'article 11 de la Llei 40/2015, d'1 d'octubre, de règim jurídic del sector públic, a través de determinats membres del seu cos de Policia Local, a fi de coadjuvar en la formació de l'alumnat dels cursos selectius posant-ne en coneixement les funcions habitualment exercides per estos efectius.  
  
Quart. Davant de la singularitat de determinades especialitats impartides en els cursos organitzats per l'IVASPE, així com la necessitat evident que siguen membres de la Policia Local els que exercisquen les funcions del personal instructor, tant l'AVSRE com l'Ajuntament coincidixen a considerar l'interés que té esta col·laboració, a fi de potenciar la formació, de tal manera que repercutisca en un ensenyament de qualitat i que siga beneficiós per a l'acompliment de les funcions dels futurs membres de la Policia Local.  
Quint. Que la Llei 8/2010, de 23 de juny, de règim local de la Comunitat Valenciana, disposa en l'article 111.1 que les entitats locals de la Comunitat Valenciana podran cooperar entre si o amb l'administració (…) de la comunitat autònoma a través de convenis.  
Per tot el que s'ha exposat i de conformitat amb la normativa esmentada anteriorment, les parts acorden subscriure este conveni singular per a l'encàrrec de gestió consistent a desenvolupar l'activitat d'instrucció policial, en els cursos d'accés a les diverses escales i categories de la Policia Local organitzats per l'IVASPE, que estaran regits per les següents:  
  
Clàusules  
  
Primera. Objecte  
Constituïx l'objecte d'este conveni entre l'AVSRE i l'Ajuntament l'adhesió al conveni marc subscrit l'11 d'octubre de 2023, entre l'AVSRE i l'FVMP, mitjançant la formalització d'un encàrrec de gestió perquè, a través dels efectius que es determinen del seu cos de Policia Local, impartisquen l'especialitat d'instrucció policial en els cursos selectius d'accés a les diverses escales i categories de la Policia Local organitzats per l'IVASPE, de tal manera que transferisquen a l'alumnat, en la seua condició de personal docent col·laborador, les experiències, les destreses i les habilitats que han anat adquirint al llarg de la seua trajectòria com a funcionaris de carrera dels cossos de la Policia Local, i servisquen com a referents per al futur acompliment de les funcions atribuïdes als funcionaris de la Policia Local.  
  
Les activitats de formació objecte de l'encàrrec de gestió tindran un caràcter merament material i tècnic, sense que en cap cas el fet de realitzar-les supose la cessió de la titularitat per part de l'AVSRE ni dels elements substantius del seu exercici, ja que és responsabilitat de l'AVSRE dictar tots els actes o les resolucions de caràcter jurídic que donen suport o en els que s'integren les activitats materials objecte de l'encàrrec de gestió.  
  
Segona. Àmbit subjectiu d'aplicació  
Són parts d'este conveni, d'una banda, l'AVSRE, a través de l'IVASPE, com a òrgan encarregat d'organitzar els cursos selectius que han de comptar amb personal instructor, a més d'òrgan encarregador.  
  
D'altra banda, l'Ajuntament, com a òrgan encarregat, que, estant associat a l'FVMP i mitjançant el cos de Policia Local, està interessat a coadjuvar amb l'activitat d'instrucció policial en els cursos formatius organitzats per l'IVASPE, amb l'adhesió al que s'estipula en el conveni marc subscrit l'11 d'octubre de 2023 entre l'AVSRE i l'FVMP.  
  
  
Tercera. Mitjans d'execució  
L'Ajuntament posarà a la disposició de l'AVSRE, amb destinació en l'IVASPE, un llistat d'efectius que determinen lliurement per a la realització de les tasques encarregades.  
Les acciones formatives que necessiten tasques d'instrucció requeriran la presència de determinats efectius tant en el torn de matí com en el torn de vesprada, en cas que es realitzen cursos amb eixe horari, el nombre dels quals variarà en funció del volum de l'alumnat que hi participe. A més, es disposarà d'un altre efectiu que tindrà encarregades les labors de coordinació. La selecció d'este personal, tenint en compte el llistat emés prèviament, la durà a terme l'IVASPE fins a cobrir-ne les necessitats, mitjançant el procediment que considere més oportú, i es publicarà en qualsevol cas.  
  
Les activitats encarregades, de conformitat amb l'article 11.2 de la Llei 40/2015, d'1 d'octubre, de règim jurídic del sector públic, seran exercides a l'empara dels paràmetres i els criteris prèviament determinats per l'IVASPE, a fi d'homogeneïtzar i coordinar la instrucció policial, a l'efecte que l'alumnat reba una formació coherent, estructurada i uniforme.  
A fi de substanciar esta homogeneïtzació, els efectius del cos de la Policia Local de l'Ajuntament, que desenvolupen l'activitat encarregada, rebran per part de l'IVASPE un curs formatiu en el qual queden fixats els paràmetres i els criteris d'actuació que requerix este Institut.  
  
  
Quarta. Obligacions de les parts i finançament de l'encàrrec de gestió  
L'Ajuntament designarà, mitjançant l'elaboració d'un llistat que posarà a la disposició de l'AVSRE, amb destinació a l'IVASPE, aquells efectius del seu cos de Policia Local que siguen els encarregats de materialitzar l'activitat encarregada en els cursos selectius organitzats per l'IVASPE, que serà exercida en la forma i manera que este ajuntament determine lliurement.  
En contraprestació, l'AVSRE quedarà obligada a abonar a l'Ajuntament una quantitat econòmica destinada a compensar els serveis prestats de manera extraordinària pels seus efectius de la Policia Local.  
Esta quantia variarà en funció del nombre d'hores d'instrucció policial prestades per cada efectiu de la Policia Local que s'haja necessitat en els diversos cursos organitzats per l'IVASPE, a raó de vint euros (20 €) per hora realment exercida en l'activitat encarregada, si bé s'establix com a import màxim a abonar a l'Ajuntament la quantia de sis mil dos-cents huitanta euros (6.280 €).  
En acabar cada curs selectiu en què s'haja utilitzat personal instructor, l'import de la contraprestació concreta a satisfer a l'ajuntament amb l'encàrrec de gestió serà determinat en eixe moment, mitjançant certificació expedida per l'IVASPE, una vegada verificada la documental que hi consta, en què queden acreditades les hores realment realitzades en les labors d'instrucció per cada efectiu de la Policia Local, que seran les obtingudes mitjançant el resultat de multiplicar les hores acreditades per la quantia prèviament estipulada de 20 euros. Una vegada se'n duga a terme la certificació i la conformitat, es procedirà a abonar-les.  
L'abonament de la contraprestació que corresponga pels cursos es farà amb càrrec al capítol II, de la secció «Servei i programa pressupostari 80.59.93.0431.897.10», de l'Agència Valenciana de Seguretat i Resposta a les Emergències, del pressupost de la Generalitat Valenciana.  
  
  
Quinta. Òrgan mixt de seguiment i control de les actuacions  
Es crea un òrgan mixt de seguiment i control format per dos representants de l'AVSRE i dos representants de l'Ajuntament.  
La persona titular de la direcció de l'AVSRE en nomenarà els representants, així com la persona que assumisca la presidència de l'òrgan mixt. La presidència dirimirà amb el seu vot els empats.  
L'Ajuntament designarà els seus representants, així com la persona que assumisca la secretaria de l'òrgan mixt de seguiment i control.  
L'òrgan mixt de seguiment i control serà l'encarregat de supervisar l'execució del conveni, així com d'adoptar les decisions i dictar les instruccions necessàries a fi d'assegurar la realització correcta de les activitats, incloent-hi, a este efecte, la solució, en primera instància, de les controvèrsies d'interpretació i compliment que s'hi puguen plantejar.  
  
Durant la vigència del conveni, l'òrgan mixt de seguiment i control es reunirà, de manera ordinària, almenys una vegada abans del seu venciment, sense perjudici que, de manera extraordinària i quan així es considere oportú, es reunisca les vegades que siguen pertinents i resulten necessàries.  
  
Sexta. Vigència  
Este conveni singular, pel qual es formalitza l'encàrrec de gestió, tindrà eficàcia des de la data de la seua signatura i mantindrà la vigència fins al 31 de desembre de 2023.  
No obstant això, tal com s'estipula en la clàusula setena del conveni marc subscrit entre l'AVSRE i l'FVMP, del qual deriva este conveni singular, en cas que l'Ajuntament haja atés la sol·licitud de col·laboració del director general de l'AVSRE, de 17 de febrer de 2023, per la qual s'instava a la cooperació els ajuntaments que hi estigueren interessats, mitjançant l'aportació d'efectius dels respectius cossos de la Policia Local, per a exercir les funcions de personal instructor en els cursos selectius d'accés a les diverses escales i categories de la Policia Local organitzats per l'IVASPE iniciats a partir de l'1 de gener de 2023, seran imputables a este conveni les despeses derivades de la prestació de l'activitat d'instrucció policial que hagen executat de manera extraordinària els seus efectius, sempre que estiga degudament justificada i s'haja realitzat en ocasió del desenvolupament de les accions formatives iniciades des del principi de l'any actual, tenint en compte la seua necessària cobertura pressupostària, atés que es pretén la continuïtat dels seus serveis, perquè coincidixen amb l'objecte i altres condicions convingudes.  
  
  
  
Setena. Naturalesa, normativa i jurisdicció  
Este conveni d'encàrrec de gestió té naturalesa administrativa, si bé queda sostret de la normativa aplicable a la contractació del sector públic, de conformitat amb l'article 6 de la Llei 9/2017, de 8 de novembre, de contractes del sector públic.  
De la mateixa manera queda també al marge del que està regulat, a propòsit dels convenis, en el capítol VI del títol preliminar de la Llei 40/2015, d'1 d'octubre, de règim jurídic del sector públic, per mitjà de l'article 48.9. Per tant, haurà de seguir les normes específiques per als encàrrecs de gestió, així com les normes bàsiques d'estabilitat pressupostària i sostenibilitat financera, ja que es finançaran les activitats objecte de l'encàrrec, que substanciaran la seua tramitació de conformitat amb el que disposa el Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, en tractar-se d'un conveni que instrumenta un encàrrec de gestió entre diverses administracions públiques.  
  
L'existència de qualsevol classe de discrepància entre les parts, amb relació a la interpretació o l'execució del conveni, que no s'haja pogut resoldre en el si de l'òrgan mixt de seguiment i control, es resoldrà d'acord amb el que, a este efecte, determinen els jutjats i els tribunals de l'ordre jurisdiccional contenciós administratiu.  
No obstant això, qualsevol de les parts podrà procedir a la resolució del conveni si no es complixen les obligacions per qualsevol d'estes parts en els termes acordats, i també quan concórrega alguna altra de les causes d'extinció establides en la clàusula novena.  
Contra este conveni és possible el recurs jurisdiccional contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, tal com establix l'article 10 de la Llei 29/1998, de 13 de juliol, de la jurisdicció contenciosa administrativa.  
  
Octava. Protecció de dades i seguretat de la informació  
En tot cas, els ajuntaments dels quals depenguen els cossos de la Policia Local encarregats tindran la condició d'encarregat del tractament de les dades de caràcter personal a les quals puguen tindre accés en execució d'este encàrrec de gestió, i serà aplicable el que disposa la Llei orgànica 3/2018, de 5 de desembre, de protecció de dades personals i garantia dels drets digitals, així com el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'estes dades.  
  
Per consegüent, les parts no aplicaran estes dades ni les utilitzaran per a finalitats diferents de la prestació de l'objecte d'este encàrrec, i no les comunicaran, ni tan sols per a conservar-les, a altres persones físiques o jurídiques, excepte en els casos previstos legalment.  
Les parts es comprometen a adoptar les mesures de caràcter tècnic i organitzatiu necessàries que garantisquen la seguretat de les dades de caràcter personal i n'eviten l'alteració, la pèrdua de tractament i l'accés no autoritzat, tenint en compte l'estat de la tecnologia, la naturalesa de les dades emmagatzemades i els riscos als quals estan exposades, provinguen de l'acció humana o del medi físic o natural.  
A este efecte, la informació relativa al tractament i la protecció de dades de caràcter personal que resulte de l'execució d'este conveni es troba disponible en l'enllaç següent:  
https://participacio.gva.es/va/registre-de-tractament-de-dades   
  
Novena. Causes d'extinció  
Este conveni, a més del que preveu la clàusula setena, podrà ser extingit per les causes següents:  
a) El transcurs del termini de vigència.  
b) La impossibilitat sobrevinguda de complir la fi.  
c) La subscripció d'un nou conveni que el substituïsca.  
d) L'acord unànime de les parts.  
e) L'incompliment de les obligacions i els compromisos assumits per part d'algun dels signants. En este cas, qualsevol de les parts podrà notificar a la part incomplidora un requeriment perquè complisca en un termini determinat les obligacions o els compromisos que es consideren incomplits. Si transcorregut el termini indicat en el requeriment persistix l'incompliment, s'entendrà resolt el conveni. La resolució del conveni per esta causa podrà comportar la indemnització dels perjudicis causats, que seran valorats, si és el cas, per l'òrgan mixt de seguiment i control.  
f) Per decisió judicial declaratòria de la nul·litat del conveni.  
g) Per qualsevol altra causa diferent de les anteriors previstes en el mateix conveni o en altres lleis.  
Si quan concórrega qualsevol de les causes d'extinció del conveni hi ha actuacions en curs d'execució, les parts podran acordar la continuació i la finalització de les actuacions en curs que consideren oportunes i establir un termini improrrogable per a finalitzar-les; una vegada transcorregut el termini, se n'haurà de fer la liquidació.  
  
Desena. Publicitat  
Es donarà l'oportuna publicitat activa a este conveni en el Portal de Transparència de la Generalitat, segons establixen els articles 12.1 i 21 de la Llei 1/2022, de 13 d'abril, de transparència i bon govern de la Comunitat Valenciana. A més, i de conformitat amb l'article 11.3.b de la Llei 40/2015, d'1 d'octubre, de règim jurídic del sector públic, el conveni s'haurà de publicar en el Diari Oficial de la Generalitat Valenciana, ja que es tracta del butlletí oficial de l'òrgan encarregador, sense perjudici de ser publicat en altres butlletins oficials.  
  
I, en prova de conformitat amb tot el que s'ha exposat anteriorment, en l'exercici de les facultats que legalment corresponen a cada un dels signants, i estant obligades les administracions públiques representades per cada part, se signa este conveni d'encàrrec de gestió.  
  
València  
  
14 de desembre de 2023. Per l'AVSRE,  
La consellera de Justícia i Interior:   
Elisa María Núñez Sánchez.  
  
13 de desembre de 2023.   
Per l'Ajuntament de Chiva,  
L'alcaldessa: Amparo Fort Sánchez.